**NÁRODNÁ RADA SLOVENSKEJ REPUBLIKY**

VI. volebné obdobie

Návrh

**zákon**

z ... 2016,

**ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 102/2014 Z. z., zákona č. 106/2014 Z. z., zákona č. 335/2014 Z. z., zákona č. 102/2014 Z. z., zákona č. 117/2015 Z. z., zákona č. 239/2015 Z. z. a zákona č. 39/2015 Z. z. sa dopĺňa takto:

1. V § 151l sa vkladá nový odsek 1, ktorý znie:

„(1) Ak je zálohom nehnuteľnosť, záložný veriteľ môže začať s výkonom záložného práva len na základe vykonateľného rozhodnutia súdu, vrátane rozhodnutia súdu o schválení zmieru a rozhodnutia rozhodcovského súdu, ktorým sa záložnému veriteľovi priznáva pohľadávka, alebo notárskej zápisnice, v ktorej záložca a dlžník, ak osoba dlžníka nie je totožná s osobou záložcu vyhlási, že uznáva svoju pohľadávku v plnom rozsahu.“.

Doterajšie odseky 1 až 4 sa označujú ako odseky 2 až 5.

1. Za § 879s sa vkladá nový § 879t, ktorý vrátane nadpisu znie:

„**DVADSIATA DRUHÁ HLAVA**

**PRECHODNÉ USTANOVENIA K ÚPRAVÁM ÚČINNÝM OD 1. MARCA 2016**

**§ 879t**

Ustanoveniami tohto zákona sa spravujú aj právne vzťahy vzniknuté pred 1. marcom 2016; vznik týchto právnych vzťahov, ako aj nároky z nich uplatnené pred 1. marcom 2016 sa posudzujú podľa doterajších predpisov.“.

**Čl. II**

Zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov v znení zákona č. 568/2007 Z. z., zákona č. 477/2008 Z. z., zákona č. 180/2013 Z. z. a zákona č. 106/2014 Z. z. sa mení a dopĺňa takto:

1. V § 7 ods. 3 sa pripája nová veta, ktorá znie:

„Ak je navrhovateľom dražby záložný veriteľ a predmetom dražby je nehnuteľnosť, navrhovateľ dražby je povinný dražobníkovi predložiť vykonateľné rozhodnutie podľa osobitného predpisu9a)“.“.

Poznámka pod čiarou k odkazu 9a znie:

„9a) § 151l ods. 1 Občianskeho zákonníka.“.

1. Za § 36b sa vkladá nový § 36c, ktorý vrátane nadpisu znie:

„**§36c**

**Prechodne ustanovenia k úpravám účinným od 1. marca 2016**

Dražby nehnuteľných vecí začaté do 1. marca 2016 sa dokončia podľa osobitných predpisov.“.

**Čl. III**

Tento zákon nadobúda účinnosť 1. marca 2016.